ELŐTERJESZTÉS

**Tiszavasvári Város Önkormányzata**

**Képviselő-testületének**

**2023. október 26-án**

**tartandó rendkívüli ülésére**

Az előterjesztés tárgya:

**A Nyírségi Szociális Centrummal a Tiszavasvári, Vasvári P. u. 93. sz. alatti ingatlanra kötött bérleti szerződés módosítása**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| - | - |

Az előterjesztés iktatószáma: TPH/14017-1/2023.

Az ülésre meghívni javasolt szervek, személyek:

|  |  |
| --- | --- |
| - |  |

Egyéb megjegyzés: -

Tiszavasvári, 2023. október 17.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez –**

**A Nyírségi Szociális Centrummal a Tiszavasvári, Vasvári P. u. 93. sz. alatti ingatlanra kötött bérleti szerződés módosításáról**

**Tisztelt Képviselő-testület!**

Az Önkormányzat a Nyírségi Szociális Centrummal (székhelye: Nyíregyháza, Szűrszabó u. 4.) (továbbiakban: Bérlő) 2019. július 26. napjától kötött bérleti szerződést a Tiszavasvári, Vasvári P. u. 93. szám alatti – korábban iskolai napköziként működő - önkormányzati ingatlanra, melynek étkezde és konyha részében a Bérlő népkonyhát üzemeltetett.

Tájékoztatom a Képviselő-testületet arról, hogy a fenti cím alatti önkormányzati épület a „Tiszavasvári komplex felzárkózási program” megnevezésű pályázat keretében teljes felújításra került, az épületben külön lett kialakítva – funkciónak megfelelően – a népkonyha és a tanoda által majd használandó rész.

A felújításra tekintettel a Képviselő-testület a 159/2023. (V.25.) Kt. számú határozatában döntött arról, hogy a Bérlő külön megállapodásban foglaltak szerint **2023. január 25. napjától a felújítás befejezésének időpontjáig -** előreláthatólag 2023. szeptember 30-ig - **bérleti díjat nem fizet.** Mivel a Bérlő áll a közműszolgáltatókkal szerződéses kapcsolatban, ezért 2023. január 25. napjától a felújítási munka befejezésének időpontjáig a Vasvári P. u. 93. sz. alatti ingatlan **közüzemi számláit továbbszámlázza** Tiszavasvári Város Önkormányzata részére.

Tájékoztatom a Testületet arról, hogy az ingatlan felújítását követően a népkonyha működésére szolgáló épületrész nagysága lecsökkent, összesen **85,77 m2** lett, melyben kialakításra kerültek a következő helyiségek: **étkező 36,9 m2; tálaló 5,8 m2; mosogató 6,5 m2; melegítő konyha 25,04 m2; öltöző 5,39 m2; WC-k 2,11 m2; átvevő 4,03 m2.**

Javaslom, hogy

* a Bérlővel kötött szerződés kerüljön módosításra, mivel a Bérlő 2023. november 01-től ismét birtokba veheti az ingatlanrészt.
* a bérleti díj megállapításánál a Testület vegye figyelembe a 2/2023. (I.26.) Kt. határozatát, miszerint az Önkormányzati nem lakás célú ingatlanok bérleti díja 2023. március 01. napjától 14,5 %-kal kerültek megemelésre. Ez alapján a bérleti díj 58.910 Ft/hó + ÁFA-ra módosul.
* az ingatlan vonatkozásában a közműórák a közműszolgáltatóknál kerüljenek átírásra az Önkormányzat nevére azzal, hogy az átírást követően az Önkormányzat tovább számlázza a közműdíjakat az ingatlan használói felé.

Tiszavasvári, 2023. október 17.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……./2023. (……..) Kt. számú**

**határozata**

**A Nyírségi Szociális Centrummal a Tiszavasvári, Vasvári P. u. 93. sz. alatti ingatlanra kötött bérleti szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület - tekintettel arra, hogy a **Tiszavasvári, Vasvári P. u. 93**. sz. alatti önkormányzati épület teljes felújítása a „Tiszavasvári komplex felzárkózási program” megnevezésű pályázat keretében megvalósult – dönt arról, hogy **2023. november 01-től** az ingatlan, mintegy **85,77 m2** nagyságú részét, - melyben kialakításra kerültétkező 36,9 m2; tálaló 5,8 m2; mosogató 6,5 m2; melegítő konyha 25,04 m2; öltöző 5,39 m2; WC-k 2,11 m2; átvevő 4,03 m2 - ismételten a **Nyírségi Szociális Centrum** (továbbiakban: Centrum, 4400 Nyíregyháza, Szűrszabó u. 4.) **használatába adja bérleti díj megfizetése mellett**.

2. A Képviselő-testület a Centrummal 2019. július 26. napjától kötött bérleti szerződés alábbi pontjait 2023. november 01-től módosítja:

2.1. a szerződés 1. pontjában a bérbe adott terület nagysága: 85,77 m2-re módosul.

2.2. a szerződés 4. pontjában a bérleti díj 58.910 Ft/hó + ÁFA-ra módosul.

3. A Képviselő-testület kezdeményezi az ingatlan közműóráinak átírását a Tiszavasvári Város Önkormányzata nevére. Az közműórák átírását követően a bérlemény közüzemi díjai a Bérbeadó által kijelölt energetikus szakember által – a villany esetében a beépített teljesítmény és üzemidő, fűtés esetében a légm3 alapján– a közműszolgáltatók által kibocsátott számlák figyelembe vételével kerül meghatározásra.

4. Felkéri a Polgármestert, hogy a Testület döntéséről tájékoztassa a Nyírségi Szociális Centrumot.

5. Felhatalmazza a Polgármestert a bérleti szerződést módosító megállapodás aláírására.

Határidő: 2023. október 31. Felelős. Szőke Zoltán polgármester